युरोकप फुटबल अन्तर्गत शनिबार हुने तेस्रो क्वार्टरफाइनलमा आज विश्वको ध्यान तानिएको छ । शनिवार मध्यराति विश्व विजेता जर्मनीले इटालीको सामना गर्दैछ। युरोकपमा फाइनलको संज्ञा दिएको यो खेल निकै प्रतिस्पर्धात्मक हुनेछ। इतिहासमा जर्मनीविरुद्ध इटली हाबी भएको छ। अहिलेसम्म भएको ३३ खेलमा इटलीले १५ खेलमा जित हात पारेको छ भने जर्मनीले ८ खेल मात्र जितेको छ। बाँकी १० खेल बराबरीमै सकिएका छन्। गत मार्चमा भएको मैत्रीपूर्ण खेलमा भने जर्मनीले इटलीलाई ४–१ ले हराएको थियो। आजभने जर्मनी बलियो मानिएको छ ।
